Catalán ribagorzano

:*Iste articlo ye sobre lo dialecto *'ribagorzano** de lo [[idioma catalán|catalán]]. Pa atros emplegos se veiga [[ribagorzano]].''


Lo **catalán ribagorzano*' ye la [[parla (lingüistica)|parla]] comarcal [[idioma catalán|catalana]] que se charra en la [[compleganza]] de la [[Noguera Ribagorzana]] u Ribagorza Oriental, dividida entre las [[Provincias d'Espanya|provincias]] de [[provincia de Uesca|Uesca]] y [[provincia de Leida|Leida]]. Tamién se charra en [[Litera]]. Limita a lo Sud con lo [[catalán fragatín|fragatín]], que tiene caracteristicas mixtas entre lo [[catalán leridano|leridano]] y lo ribagorzano. Lo catalán ribagorzano fa part d'un conchunto de [[parla de transición|parlas de transición]] ta l'[[idioma aragonés|aragonés]] a escala macrocheografica.

En l'[[ALEANR]] figuran las localidaz de [[Noals]] (*Hu 205*), [[La Poblla de Roda]] (*Hu 401*), [[Arén de Noguera]] (*Hu 402*), [[Tolva]] (*Hu 404*), [[Zanui]] (*Hu 406*) y [[Albelda]] (*Hu 408*).

== Fonetica ==

Bi ha casos que lo ribagorzano tien E ubierta y en [[catalán nordoccidental]] tien E zarrada pa ixa mesma palabra: 
*Casos que derivan de la E curta latina: 
**[[adchectivos posesivos en catalán|Posesivo]]s *meu*, *teu*, *seu*
***Herba*: se troba con E ubierta en [[Benavarri]], [[Aler]], [[Gabasa]], [[Sarradui]], y parlas de [[Chuseu]]-[[Torres (Ribagorza)|Torres]].
***Pedra*: en [[Las Pauls]], [[La Poblla de Roda|Pobla de Roda]], [[La Vall de Boí|Boí]], [[Senet]], [[Vilaller]], [[Bono (Ribagorza)|Bono]], [[Piedrafita|Pedrafita]], [[Sarradui]], [[Llascuarre]], [[Gabasa]], [[Aler]] y [[Chuseu]]-[[Torres (Ribagorza)|Torres]].
***Festa*: en [[Pont de Suert]], [[Bono (Ribagorza)|Bono]], [[Vilargüé]], [[Piedrafita|Pedrafita]], [[Sarradui]], [[Roda d'Isabana|Roda]], [[Aler]], [[Torres (Ribagorza)|Torres]] y [[Gabasa]].
*Casos que derivan de la E larga y I curta latinas:
***Neu*: en [[Tamarit de Litera|Tamarit de Llitera]], [[La Poblla de Roda|Pobla de Roda]], [[Las Pauls]], [[Piedrafita|Pedrafita]], [[Sopeira]], [[Benabarri]], [[Gabasa]], [[Albelda]]. 
***Negro* en [[Torres (Ribagorza)|Torres]], con E ubierta y en cuenta de *Negre*, que tien E curta en catalán cheneral.
*Atros casos:
**Sufixos [[sufixo -ero|-ero]]: *cordè*, *fornè* en cuenta de las prenunciacions mas chenerals de *forné* y *cordé*.

Fueras de la parla d'[[Arén de Noguera|Arén]], lo [[Fricativa postalveolar sonora|fonema postalveolar fricativo sonoro]] *G*, *J* de lo catalán s'enxorde en o mesmo [[Africada postalveolar xorda|fonema prepalatal africau xordo]] que la *ch* [[idioma aragonés|aragonesa]] y [[idioma castellano|castellana]]:
**Chove*, *Chermà* en cuenta de *Jove*, *Germà*.

Los grupos latinos CL, GL, FL, PL, GL, BL, palatalizan ta *cll*, *gll*, *fll*, *pll*, *gll*, *bl* tanto si son inicials como si son interiors. Eixemplos:
**Pllorà*, *cllau*, *ilesia|illesia*, *fllama*.

Lo grupo -GL- puede perder l'elemento oclusivo dimpués de la [[palatalización]]
**Llera*.

La [[Fricativa alveolar sonora|S]] sonora catalana s'enxorde en S xorda en parte de la comarca.
**Casa*, *Cosí* se pronuncian como *Cassa*, *Cossí*.

Lo grupo latino -CT- (-KT-) mantién la *i* encara en bellas palabras:
*En parte de Ribagorza *lleit*, como en gran parte de lo catalán occidental (parlas d'[[Andorra]], [[Pallars]] y [[Matarranya]] plegando dica [[Los Puertos de Moriella]])
**Pleit*, *guareit* como en lo Baixo [[Matarranya]].
**Treit*, *feit*, como en [[catalán maellán|maellán]] y parte de lo [[catalán pallarés|pallarés]].

== Morfolochía ==
Los [[pasau imperfecto d'indicativo|pasaus imperfectos]] de los verbos en *-ia* de lo catalán cheneral se fan en *-iba*.
**sentiba* en cuenca de *sentia*.

En [[Zanui]], [[Benavarri]], [[Tamarit de Litera]], [[Roda d'Isabana|Roda]], [[Merlli]], [[Sopeira]] y atros lugars bi ha una pervivencia de lo demostrativo neutro *ço* de lo [[catalán medieval]], que deriva de lo latín *ECCE HOC* igual como las formas equivalents en [[aragonés medieval]] y [[occitán gascón|gascón]]. Lo emplego de *ço* se fa con posesivos u sintagmas con la preposición *de* indicando propiedat, en una estructura con lo mesmo significau que *lo de* en catalán actual.

== Lexico ==
A part de lo lexico [[catalán occidental]] u [[catalán nordoccidental|nordoccidental]] común con l'aragonés cheneral u especificament con l'[[aragonés centro-oriental]] y [[aragonés oriental]], bi ha casos de coincidencias de lo lexico aragonés con lo lexico especificament ribagorzano y ye difícil dicir si ye un [[aragonesismos en o catalán|aragonesismo]] u si ye una isoglosa común. Ye lo caso de *navada*, que en aragonés ye "[[navata]]".

== Variedaz ==
* Parla de la Val de Boí
* Parlas de la Val de Barrabés
** Parla de [[Sopeira]]
* Parlas de la Val de Baliera
** Parla de [[Bonansa]]
** Parla de [[Noals]]
** Parla de [[Castanesa]]
* Parla de l'Alta Isabana
* Parlas de Ribagorza micha central y Isabana baixa
** Parla de [[Calvera]]-[[Las Farrerías]]
** Parla de [[Sarradui]]
** Parla de [[La Ribera]]
** Parla de [[Roda d'Isabana|Roda]]
** Parla de [[Güell]]-Pueyo
** Parla de [[Llaguarres]]
*Parlas de Ribagorza Baixa central 
** Parla d'[[Aler]]
** Parla de [[Zanui]]
** Parla de [[Sant Istevan de Litera]]
*Parlas de Ribagorza Baixa oriental
** Parla de [[Benabarri]]
** Parla d'[[Areny de Noguera]]
*Parlas de lo centro, sud y este de [[Litera]]

== Referencias ==


== Bibliografía ==
* [[Quintana, Artur]]: *Els parlars del Baix Matarranya*, [[Estudis de Llengua i Literatura Catalanes]], XIV. Publicacions de l'Abadia de Montserrat, Barcelona, pàg. 155-187. 1987. 
* [[Gunther Haensch]]: *Las hablas de la Alta Ribagorza*. Gara d'Edizions, 2003.
* [[Maria Luisa Arnal Purroy]]: *El habla de la Baja Ribagorza Occidental'', Institución Fernando el Católico, 1998.